burgasdotpro/wikipedia huggingface dataset:
Molise

Molise je región v južnej časti Talianska a druhý najmenší v štáte. Do roku 1963 bol súčasťou regiónu Abruzzy a je tak najmladším regiónom v Taliansku.
Administratívne delenie.
Región je rozdelený na 2 provincie:
Božena Lenčová

Božena Lenčová, rodená Slivková, (* 23. január 1937, Košecké Rovné, Slovensko) je slovenská spisovateľka.
Význam.
Božena Lenčová je slovenská spisovateľka pre deti a mládež, ako aj bábkoherečka.
Životopis.
Narodila sa 23.1.1937 v Košeckom Rovnom (dnes časť obce Zliechov), okres Považská Bystrica, v rodine železničiara a domácej. Detstvo prežila v Dolných Kočkovciach pri Púchove, kde ukončila aj základné vzdelanie. Maturovala na Pedagogickej škole v Žiline v roku 1956. V tom istom roku začala študovať na Vysokej pedagogickej škole v Bratislave, odbor slovenčina a výtvarná výchova. V druhom ročníku, z rodinných dôvodov, štúdium prerušila a presťahovala sa aj s manželom Jánom Lenčom do Žiliny. V roku 1960 sa zúčastnila konkurzu do umeleckého súboru Bábkového divadla v Žiline, kde pracovala tridsaťpäť rokov až do svojho odchodu do dôchodku, v júni 1995. Má dve dcéry a vnúčatá. V súčasnosti autorka žije v Žiline.
Parná turbína

Parná turbína je krútiaci tepelný stroj, transformujúci kinetickú energiu a tepelnú energiu prúdiacej pary na mechanický rotačný pohyb prenášaný na os resp. hriadeľ stroja. 
Parnú turbínu vynašiel Sir Charles Parsons v roku 1884 Postupne bola zdokonaľovaná a spolu so spaľovacím motorom v dvadsiatom storočí postupne nahradila parný stroj, ktorý predčí účinnosťou.
Skladá sa z jedného alebo viacerých postupne sa zväčšujúcich lopatkových kolies. Lopatkové kolesá, ktoré sú súčasťou statora stroja, sa nazývajú rozvádzacie. Tie, ktoré sú spojené s rotujúcou osou (resp. sú umiestnené na hriadeli) stroja, sa nazývajú obežné a spolu s osou tvoria rotor.
Na zvýšenie účinnosti bývajú zvyčajne veľké parné turbíny rozdelené na niekoľko dielov - vysokotlakový a nízkotlakový, prípadne aj strednotlakové stupne. Medzi nimi môže byť aj regenerátor pary, ktorý znova ohreje expanziou vychladenú paru, čím zväčší (za cenu dodania relatívne malého množstva energie) jej objem.
Parná turbína sa využíva predovšetkým v energetike na pohon alternátorov (tepelná elektráreň, jadrová elektráreň), s ktorými býva mechanicky spojená spoločným hriadeľom. Parná turbína sa ale používa aj ako lodný pohon parník, bojová loď, jadrová ponorka).
Gmina Nowy Targ

Nowy Targ (Gmina Nowy Targ) je vidiecka gmina v Poľsku v Malopoľskom vojvodstve.
Má rozlohu a žije tu 22 070 obyvateľov (2006), priemerná hustota zaľudnenia je 105,8 osôb/km².
Sídlom okresu, v ktorom sa obec nachádza, je mesto Nowy Targ.
Zámok Milotice

Zámok Milotice je barokový zámok ležiaci v obci Milotice. 
Vznikol prestavaním stredovekej vodnej tvrdze (zmienky zo 14. storočia) na pôvodne renesančný zámok (polovica 16. storočia), neskôr prestavaný na barokový. Pri zámku sa nachádza veľký francúzsky park a bažantnica. V interiéri zámku je možné vidieť expozíciu z obdobia 17. – 19. storočia.
Hrad Bodiam

Bodiam je anglický, čiastočne zbúraný vodný hrad, obklopený rozsiahlou vodnou priekopou. Nachádza sa pri obci Robertsbridge v grófstve East Sussex a dal ho postaviť v druhej polovici 80. a na začiatku 90. rokov 14. storočia sir Edward Dalyngrigge.
Celá jeho budova má štvoruholníkový pôdorys, je bez donjonu, rámovaná siedmimi vežami a veľkou bránou, oboje je na vrcholku zakončené cimburím. Obytné miestnosti boli súčasťou vonkajšieho opevnenia. Umelá vodná nádrž vybudovaná okolo Bodiamu mala nielen obrannú funkciu, ale aj estetickú. Jej účelom bolo zvýšiť okázalosť dojmu, ktorým na svoje okolie pôsobí hrad, týčiaci sa uprostred vodnej hladiny.
Dejiny.
Povolenie postaviť hrad dostal Edward Dalyngrigge od kráľa Richarda II. v roku 1385. Jeho rodina ho vlastnila až do roku 1470, potom Bodiam získal rod Lewknorovcov, od roku 1543 sa tu vystriedalo veľa majiteľov.
Po anglickej občianskej vojne v polovici 17. storočia začal hrad postupne chátrať, čiastočné opravy začali až v druhej štvrtine 19. storočia. O jeho obnovu sa zaslúžil i lord Curzon, ktorý ho kúpil v roku 1916. Od roku 1925 Bodiam spravuje anglická charitatívna organizácia "National Trust for Places of Historic Interest or Natural Beauty" a je prístupný verejnosti.
Charita

Charita (z latinského výrazu "caritas" = zľutovanie, zmilovanie) zvyčajne označuje dobrovoľné dobročinné akcie na pomoc trpiacim ľuďom, deťom, starým ľuďom, sociálne slabým, chorým a podobne. V praxi môže mať rôzne formy, počínajúc peňažitými aj vecnými darmi až po prácu vykonávanú zadarmo pre nejakú dobročinnú, humanitárnu či charitatívnu organizáciu.
Thubtän Gjamccho

Thubtän Gjamccho (* 12. február 1876 – † 17. december 1933) bol 13. tibetským dalajlámom. V roku 1878 bol rozpoznaný ako prevtelenec predchádzajúceho dalajlámu Thinlä Gjamccha, načo bol prevezený do Lhasy. O rok neskôr bol slávnostne uvedený do svojej funkcie, no politickú moc prevzal až v roku 1895 potom, čo dosiahol plnoletosť. 
Bol vzdelaný muž a schopný politik, počas Veľkej hry bol nútený utiecť do Mongolska. Zaviedol do Tibetu automobily, elektrinu a telefón a tiež navrhol tibetskú vlajku.
Eurykrates (kráľ Sparty)

Eurykrates alebo Eurykratés () z kráľovského rodu Agiovcov bol kráľ Sparty približne medzi rokmi 665 pred Kr. a 640 pred Kr.
Eurykrates bol podľa zoznamov antických historikov jedenástym kráľom Sparty kráľovského rodu Agiovcov. Vládol približne v polovici siedmeho storočia pred Kr. Staršie záznamy o kráľoch z tohto obdobia Sparty sú veľmi strohé. Herodotos sa vo svojej knihe "História" zmieňuje len o tom, že kto bol jeho predchodcom a následníkom. 
O niečo viac informácii podáva kniha "Opis Grécka" od Pausania žijúceho v druhom storočí. Pausanias píše, že Eurykratov otec Polydóros so svojim spolukráľom Theopompom velili vojsku Sparty v prvej messénskej vojne a túto vojnu aj víťazne ukončili. Obyvateľov Messénie si Sparťania potom podrobili. Po prvej messénskej vojne už počas panovania Eurykrata, Sparta prežívala obdobie relatívneho pokoja a mieru (čo by bola v dejinách Sparty skutočnosť nevídaná, vzhľadom na to, ako dlho vládol). Vzbure heilótov v Messénii (Druhá messénska vojna) musel čeliť až jeho syn a následník Anaxandros.
Furlansko-Júlske Benátky

Furlansko-Júlske Benátky (, , , , ) je taliansky región so zvláštnym autonómnym postavením.
Furlansko-Júlske Benátky sa nachádzajú na severovýchode Talianska a rozlohou sú 5. najmenším regiónom. Na severe región susedí s Rakúskom a na východe so Slovinskom. Na juhu hraničí s Jadranským morom a na západe s regiónom Benátsko.
Región zahŕňa historické územie Furlansko a Júlske Benátky, z ktorých má každé svoju históriu a tradície. Najrozšírenejším jazykom je friulčina. Na východe žije aj slovinská menšina. Ekonomiku regiónu tvorí najmä poľnohospodárstvo, ťažký priemysel a turizmus.
Administratívne delenie.
Región je rozdelený na 4 provincie:
Vojenské lietadlo

Vojenské lietadlo je lietadlo využívané ozbrojenými silami či inou ozbrojenou skupinou akéhokoľvek typu. Vojenské lietadlá môžeme deliť na bojové a nebojové.
Bojové lietadlá.
Od vzniku vojenského letectva sa bojové lietadlá delia v zásade do dvoch hlavných kategórií – na stíhacie lietadlá a bombardéry. Medzi stíhacie lietadlá sa radia známe modely z čias 2.svetovej vojny ako britský Supermarine Spitfire, nemecký Messerschmitt Bf 109 a i. Z novších modelov možno uviesť základný variant americkej F-15 či ruského (sovietskeho) Su-27. Bombardéry možno deliť podľa nosnosti a doletu (ľahké, stredné, ťažké), alebo účelu (strmhlavé, torpédové, taktické, strategické a i.).
Medzi bojové lietadlá sa radia aj bojové vrtuľníky ako európsky Tiger, či ruské modely Mi-28 a Ka-50/Ka-52. Taktiež sem možno zaradiť lietadlá určené na hliadkovanie nad vodnými plochami schopné útočiť na hladinové a podhladinové ciele (napr. americký S-3 Viking). Ďalšiu kategóriu predstavujú transportné lietadlá upravené pre útoky na pozemné ciele (napr. americké lietadlá AC-47 Puff the Magic Dragon a AC-130 Spectre).
Po páde Železnej opony z dôvodu zníženia výdavkov na zbrojenie (a vďaka technologickému pokroku) prevládli snahy o „zjednotenie“ stíhacích a útočných lietadiel do jednej kategórie. Prvé stroje novej kategórie viacúčelových bojových lietadiel vznikli modernizáciou už zavedených typov. Veľmi úspešná sa ukázala byť ruská rodina lietadiel Su-30, ktoré vznikli na základne Su-27. Obdobným procesom prešli aj americké F-15, a to aj napriek tomu, že pôvodne bolo lietadlo určené výhradne na vzdušný boj. Tak vznikol variant F-15E Strike Eagle (niekedy označovaný Bomber Eagle, v skratke Beagle). Najnovším modelom založeným na F-15 je F-15SE Silent Eagle s prvkami technológie stealth. Medzi viacúčelové lietadlá sa radí väčšina novovzniknutých modelov, ako francúzsky Rafale, paneurópsky Eurofighter Typhoon, americké F-22 a F-35, či ruský Suchoj T-50.
Nebojové lietadlá.
Nebojové lietadlá plnia rôzne podporné a špeciálne úlohy na bojisku ako aj mimo neho. Vznikajú zväčša konverziou civilných lietadiel, no vznikol aj celý rad špecializovaných strojov (napr. prieskumné lietadlá U-2, SR-71 a i.). Medzi nebojové lietadlá možno zaradiť napr. cvičné (aj keď mnohé typy ako československý L-39 či britský Hawk sú schopné plniť bojové úlohy), transportné či prieskumné lietadlá, vzdušné tankery, lietadlá včasného varovania (AWACS) a i.
Grand tourer

Grand tourer (Tal: "gran turismo") (GT) je vysoko-výkonný luxusný automobil určený pre jazdu na dlhé vzdialenosti. Najbežnejší typ karosérie je 3-dverové kupé, buď s dvomi sedadlami alebo 2+2 usporiadaním sedadiel.
Termín pochádza z talianskeho výrazu "gran turismo", čo je poctou k tradícii Grand tour, kde sa používali reprezentačné automobily považované za „grand tourery“, ktoré boli schopné prejsť veľké vzdialenosti vo vysokých rýchlostiach a s mierou komfortu a štýlu. Anglický preklad je "grand touring".
Charakteristika.
Grand tourer sa líši od štandardného 2-sedadlového športového automobilu tým, že je väčší, ťažší, a zdôrazňuje pohodlie nad výkonom. V histórii mala väčšina GT automobilov motor za prednou nápravou a zadný náhon, pri ktorom je ponechaný väčší priestor v kabíne ako pri usporiadaní s motorom pred zadnou nápravou. Mäkšie pruženie, väčšie úložné priestory a luxusnejšia výbava im pridávalo na jazdnej príťažlivosti. Niektoré veľmi vysoko-výkonné grand tourery ako sú Aston Martin DB9 Ferrari 599 GTB Fiorano alebo Mercedes-Benz SLR McLaren, ktoré robia rôzne kompromisy v opačnom smere a zároveň súperia v rýchlosti, zrýchlení, stability v zákrutách sa nazývajú superšportové automobily.
Skratka GT.
Skratka GT, veľmi populárna v celom automobilovom priemysle, nesie stopy talianskej tradície, ktorá odkazuje na ich luxusné výkonné automobily "gran turismo". Výrobcovia ako Alfa Romeo, Ferrari a Lancia vedú na ceste od roku 1920.
Medzi mnohé variácie GT patria:
Príklady vozidiel GT.
Pravý grand tourer je luxusný, vysoko-výkonný automobil určený pre dlhé vysokorýchlostné cesty s vysokou mierou pohodlia a štýlu. Len preto, že výrobca pripojí nejakú formu skratky GT na označenie daného modelu ako marketingový ťah, nerobí to z vozidla "grand tourer". Niektoré príklady sú:
Valle d’Aosta

Valle d’Aosta je hornatý región so zvláštnym autonómnym postavením na severe Talianska. Na severe hraničí so Švajčiarskom, na západe s Francúzskom a na východe s regiónom Piemont. Rozlohou, počtom a hustotou obyvateľov je najmenším regiónom v Taliansku. Zároveň je jediným talianskym regiónom, ktorý nemá provincie (od roku 1945).
Aosta je alpské údolie, ktoré spolu s ďalšími údoliami zahŕňa svahy vrchov ako Mont Blanc, Monte Rosa a Matterhorn.
Dejiny.
Prvými obyvateľmi tejto oblasti boli Kelti a Ligúri, ktorých jazyk ovplyvnil viaceré miestne názvy. Rimania dobyli toto územie približne v roku 25 pred Kr. Založili dnešné mesto Aosta aby ochránili dôležité horské priesmyky, na ktorých vybudovali mosty a cesty. Po vláde Ríma si územie zachovalo autonómiu a tradície, najmä pre svoju odľahlosť. Napriek tomu bolo vyplienené Gótmi, Longobardami a potom Burgundmi v 5. storočí. Neskôr mali územie pod vládou Frankovia, ktorí v roku 534 rozšírili Burgundské kráľovstvo. Počas stredoveku bol región prevažne feudálny s hradmi, ktoré sa zachovali dodnes.
Britská India

Britská India bola bývalá britská kolónia existujúca medzi rokmi 1858 – 1947 na väčšine územia Indického subkontinentu. Zaberala temer celé územie dnešnej Indie, Bangladéša, Pakistanu a do 1. apríla 1937 aj Barmy (dnešné Mjanmarsko). 
Britské koloniálne panstvo bolo ustanovené 1. novembra 1858, hoci už dlho predtým bola faktická moc v rukách Britskej Východoindickej spoločnosti, v tomto roku však prešla nadvláda nad subkontinentom z rúk spoločnosti na britskú korunu, resp. kráľovnú Viktóriu (v roku 1876 bola prehlásená cisárovnou Indie). 15. augusta 1947 bola Britská India na základe "Zákona o nezávislosti Indie" rozdelená na dve nezávislé domíniá – Indiu (neskôr Indická republika) a Pakistan (neskôr Pakistanská islamská republika a Bangladéšska ľudová republika).
Geografický rozsah.
Britská India sa rozprestierala najmä na dnešnom území Indie (s výnimkou štátu Goa, teritórií Daman a Diú, Dádra a Nagar Havelí a Puttučéri, a západobengálskeho mesta Čandannagar) Pakistanu a Bangladéša. V rôznych dobách navyše patrili do nej aj ďalšie územia ako bola napr. Adenská kolónia (1858 – 1937), Dolná Barma (1858 – 1937), Horná Barma (1886 – 1937), Britské Somálsko (1884 – 1898) a Singapur (1858 – 1867). Barma bola pod priamou kontrolou britskej koruny od roku 1937 až do svojej nezávislosti v rocku 1948. Zmluvné štáty v Perzskom zálive boli teoreticky rovnako kniežacími štátmi Britskej Indie až do roku 1946.
Na základe Amienskej zmluvy bola k Britskému impériu v roku 1802 pripojená časť Cejlónu (dnešná Srí Lanka). Tento ostrov bol britskou korunnou kolóniou, a hoci bol bezprostredným susedom Britskej Indie, nebol jej súčasťou. Čo sa týka nepálskeho a bhutánského kráľovstva, tak tieto štáty síce viedli vojnu s Britmi, ale potom s nimi podpísali prímerie a Briti ich považovali za nezávislé štátne celky. Ďalší bezprostredný sused Britskej Indie, sikkimské kráľovstvo, síce bolo po podpísaní "britsko-sikkimskej zmluvy" z roku 1861 ustanovené za kniežací štát, ale otázka jeho suverenity zostala neurčená. Maldivy boli britským protektorátom od roku 1887 do roku 1965, ale neboli súčasťou Britskej Indie.
The Danger

The Danger je detektívny román Dicka Francisa z dostihového prostredia.
Obsah.
Tridsaťdvaročný Andrew Doughlas pracuje pre firmu Liberty Market. Prvý zo série únosov je únos mladej a krásnej Alessie, ktorá je európska hviezda džokejov. Nasledujú únosy Dominica a šéfa anglických dostihov. Napokon sa stane Andrew sám obeťou únosu. Medzitým sa Andrew a Alessia zaľúbia. Na konci sa všetko vyvrcholí policajným zásahom.
Oliver Sacks

Oliver Wolf Sacks (* 9. júl 1933, Londýn, Spojené kráľovstvo† 30. august 2015, New York, New York, USA) bol anglický neurológ.
Žil v New Yorku kde pôsobil ako profesor neurológie a psychiatrie na Columbijskej univerzite. Bol autorom viacerých kníh, z ktorých sa niektoré stali bestsellermi. Na motívy jeho knihy "Awakenings" bol natočený rovnomenný film (v slovenčine "Čas prebudenia").
Nissan GT-R

Nissan GT-R je športový automobil vyrábaný japonskou automobilkou Nissan, ktorý sa predáva v Japonsku od 6. decembra 2007, v Spojených štátoch od 4. júla 2008 a vo zvyšku sveta od marca 2009..
Koncepty.
Na autosalónoch boli predstavené dva koncepty pred odhalením výrobného modelu. Prvý koncept bol predstavený na Tokyo Motor Show v roku 2001 ako ukážka vozidla GT-R 21. storočia. V roku 2005 na Tokyo Motor Show Nissan predstavil prepracovaný koncept s názvom GT-R Proto, na ktorom by mala byť výroba GT-R na 80 až 90% založená.
Výroba.
Produkčný model.
Sériový model GT-R bol predstavený v roku 2007 na Tokyo Motor Show a začiatok predaja v Japonsku sa uskutočnil dňa 6. decembra 2007. Oficiálny začiatok predaja v USA začal o 7 mesiacov neskôr, dňa 7. júla 2008. Európa sa stala tretím spotrebiteľským trhom, kde sa začal predaj v marci 2009. Veľké rozdiely medzi prvým začiatkom predaja vznikli kvôli nutnosti budovania špeciálnych GT-R servisných centier, kde sa bude opravovať. Takisto motor a vzadu montovaná dvojspojková prevodovka sú ručne montované, čím sa obmedzila výroba na zhruba 1,000 vozidiel mesačne.
Špecifikácia.
Nissan GT-R je poháňaný motorom VR38DETT 3799 cc (3.8 L) DOHC V6. Dve paralelne zapojené turbodúchadlá Ishikawajima-Harima Heavy Industries (IHI) poskytujú rýchle prepĺňanie. Motor má výkon 353 kW (485 koní) pri 6,500 ot/min a 588 Nm pri 3,200-5,200 ot/min. Motor takisto spĺňa kalifornskú emisnú normu ULEV.
Durandova línia

Durandova línia ( alebo Zero Line) je demarkačná línia tvoriaca súčasnú afgansko-pakistanskú hranicu. Vedie od iránsko-afganskej hranice až k hranici pakistansko-čínskej, v dĺžke 2 640 kilometrov.
Dejiny.
Durandova línia je výsledkom afgansko-britských rokovaní, ktoré prebiehali medzi afganskou vládou a misiou vyslanou do Kábulu indickým vicekráľom v roku 1893. Misiu viedol tajomník ministerstva zahraničia vlády vtedajšej Britskej Indie Mortimer Durand, podľa ktorého je línia pomenovaná.
Delimitácia Durandovej línie bola dokončená v roku 1896. Pri súbežných jednaniach s Perziou bol vymedzený aj najsevernejší bod dnešnej iránsko- pakistanskej hranice a spoločná anglo-ruská komisia vymedzila v roku 1895 i východnú časť afgansko-ruských hraníc. Touto delimitáciou afgansko-ruských hraníc vznikol tzv. Vachánsky koridor.
Hraničný spor.
Po vzniku Pakistanu v roku 1947 Afganistan viackrát vyhlásil, že Durandova línia mu bola Britmi vnútená a po niekoľko desaťročí jej platnosť opakovane spochybňoval. Paštunské kmene, ktorých územie táto línia umelo rozdelila, jej existenciu od samého začiatku neuznali a dodnes sa ju snažia ignorovať.
Hero

„Hero“ je singel speváka a gitaristu kanadskej rockovej skupiny Nickelback, Chada Kroegera, vydaný dňa 10. júna 2002 v Európe a 28. mája v Spojených štátoch. Singel bol nahraný na soundtrack filmu "Spider-Man". Existujú dve verzie piesne, jedna s orchestrálnym pozadím a druhá bez.
Podklad.
Pieseň je výsledkom spolupráce Chada Kroegera s Joseym Scottom.
Matt Cameron, ktorý v skladbe hral na bicie, sa neobjavil na hudobnom videu kvôli rodinným dôvodom. Preto bol nahradený bubeníkom skupiny Our Lady Peace, Jeremym Taggartom. 
Gitarista skupiny Alice in Chains, Jerry Cantrell bol pôvodne vybraný na nahranie sóla (neskôr sólo zahral Tyler Connolly), ale odišiel pretože sa sústredil na svoj sólový album.
Paštuni

Paštuni (iné názvy: Paštúni, Pachtuni; zastarano: "Paštunovia" či "Paštúnovia"; skôr historicky: Afganci; najmä v Indii a Pakistane: Patáni; po paštsky (v závislosti od nárečia): "paštún/pachtún/páštún/páchtún/puchtún"; po hindsky "pathán"; po perzsky "afghán") je národ v Afganistane a Pakistane. Ich jazykom je paštčina, ktorá patrí do iránskej vetvy indoeurópskych jazykov. Nábožensky sú to moslimovia-sunniti. V Pakistane ich žije približne 30 miliónov, v Afganistane približne 12 miliónov. V 18. storočí vytvorili štát Afganistan, ktorý je pomenovaný podľa ich historického názvu Afganci.
Afganci

Afganci môžu byť:
Hrb

Hrb môže byť:
HRB môže byť:
Ratagius

Václav Ratagius (alebo Rataj, Ratag, Ratigius) bol český učiteľ, exulant po roku 1620. Vyučoval na Markušovskej škole a v roku 1636 sa stal je správcom. Napísal knihu "Sententiac Dominicales" (Nedeľňajšie úvahy) pre mladých začiatočníkov a venoval ju bratom, Imrichovi, Baltazárovi a Samuelovi Mariassyovým s dátumom 13. septembra 1637. Z Markušoviec ho preložili do Batizoviec, kde jeho stopa mizne.
Ralph Merkle

Ralph C. Merkle (* 2. február 1952) je americký výskumník v oblasti asymetrického šifrovania a v súčasnosti aj v oblastiach molekulárnej nanotechnológie a kryoniky.
Merkle je považovaný za jedného z priekopníkov asymetrickej kryptografie. Spoločne s Martinom Hellmanom je autorom tzv. Merkleho-Hellmanovho kryptosystému, spolu s Ivanom Damgårdom zas prišiel s tzv. Merkleho-Damgårdovou konštrukciou kryptografických hašovacích funkcií. Je tiež autorom konceptu hašovacieho stromu, niekedy nazývaného tiež Merkleho strom.
Jacob Ziv

Ja'akov Ziv (, ; * 27. november 1931, Tverja – 25. marec 2023) bol izraelský informatik, ktorý spoločne s Abrahámom Lempelom vyvinul bezstratové kompresné algoritmy LZ77 a LZ78. Obaja potom v spolupráci s Terrym Welchom vyvinuli ich vylepšenie, LZW. Je nositeľom viacerých ocenení a v rokoch 1996 až 2004 bol prezidentom Izraelskej akadémie vied a klasického vzdelávania.
Životopis.
Narodil sa v Tverji v britskom mandáte Palestína a študoval elektroinžinierstvo na Technione v Haife, kde postupne získal tituly B.Sc., Dip. Eng. a M.Sc. (1954 a 1957). V následnom doktorandskom štúdiu pokračoval na Massachusettskom technologickom inštitúte, kde v roku 1962 získal titul D.Sc.
V roku 1970 začal pôsobiť na svojej alma mater v Haife, kde sa stal profesorom. Jeho výskum zahŕňa kompresiu dát, teóriu informácie a štatistickú komunikačnú teóriu. V rokoch 1974 až 1976 bol dekanom fakulty elektroinžinierstva a v rokoch 1978 až 1982 viceprezidentom pre akademické záležitosti. Od roku 1987 strávil tri roky v Informačnom výskumnom oddelení Bell Labs v Murray Hill v New Jersey.
Abraham Lempel

Abraham Lempel (* 10. február 1936, Ľvov, Ukrajina, vtedy Poľsko – † 4. február 2023) bol izraelský informatik.
Je známy predovšetkým vďaka bezstratovému kompresnému algoritmu LZ77, ktorý vyvinul spoločne s Jacobom Zivom. Považuje sa za jedného z priekopníkov teórie kódovania.
Wáchán

Wáchán alebo Váchán (po perzsky واخان – daríjska výslovnosť:wáchán, iránskoperzská výslovnosť: váchán, po rusky "Vachan"), geograficky aj Wáchánsky/Váchánsky/Vachanský/Wakkanský koridor je úzky, riedko obývaný koridor vo východnom Afganistane, v ktorého najvýchodnejšej časti hraničí Afganistan s Čínskou ľudovou republikou. Na rovnakom mieste je rovnomenný afganský okres.
Poloha.
Wáchánsky koridor leží v Badachšánskej provincii Afganistanu, v pohorí Pamír. Je veľmi úzky, jeho šírka v niektorých miestach nepresahuje 10 kilometrov. Na severe hraničí s Tadžikistanom (Hornobadachšánskou autonómnou oblasťou), na juhu s Pakistanom (časťou Kašmíru, spravovanou Pakistanom) a na východe s Čínskou ľudovou republikou (čínskym Turkestanom, teraz autonómnou oblasťou Sin-ťiang). Na hranici s Čínskou ľudovou republikou sa nachádza v nadmorskej výške ťažko priechodný Vakdžirský priesmyk. Na afgansko-čínskej hranici dochádza k najväčšej časovej zmene na svete – z +4:30 UTC na +8 UTC (celá Čínska ľudová republika má jednotný pekingský čas).
Dejiny.
Terénom súčasného koridoru viedla jedna z obchodných ciest z Číny do Strednej Ázie, prechádzal tadeto okrem iného Marco Polo v roku 1271. 
Súčasný Wáachánsky koridor bol vytvorený na konci 19. storočia, v rámci tzv. Veľkej hry medzi Britským impériom a Ruskou ríšou. Ako súčasť Durandovej línie bol zámerne vklinený medzi ruské a britské dŕžavy a slúžil ako nárazníková zóna medzi Britskou Indiou a ruským Turkestanom. Vznikla tak krátka čínsko-afganská hranica, ktorej priebeh Čínska ľudová republika zmluvne uznala až v roku 1963.
Tatranská magistrála

 Tatranská magistrála je červeno značený turistický chodník, prechádzajúci južnými svahmi Západných a Vysokých Tatier. Je najdlhším súvislým turistickým chodníkom vo Vysokých a Západných Tatrách. Jeho názov bol vytvorený v 30-tych rokoch 20. storočia. Celková dĺžka je okolo 72 kilometrov a optimálny čas prechodu je 34 dni.
História.
Pôvodnú myšlienku na vybudovanie chodníka publikoval Hugo Jeltsch v roku 1903 v ročenke Uhorského karpatského spolku. V tej dobe už niektoré úseky dnešnej magistrály existovali, ale neboli prepojené do jedného celku. Nápad oživil v roku 1923 Petr Karel (pod pseudonymom Karel Petrovič), keď popísal svoju cestu vtedajšími chodníkmi a vytvoril návrh na ich prepojenie do "Vyšnej cesty tatranskej", pre ktorú navrhol pomenovanie "Sokolská cesta". Klub československých turistov návrh uskutočnil v rokoch 19311937 na vlastné náklady so štátnym príspevkom. V neskorších rokoch došlo k niekoľkým zmenám hlavne preloženie a skrátenie úseku medzi Batizovským a Velickým plesom. Najväčším zásahom sa stalo uzavretie celého hrebeňa Belianskych Tatier v roku 1978, čím sa magistrála skrátila o 19 kilometrov. Tento úsek viedol z Kopského sedla hrebeňom Belianskych Tatier cez Kobylí vrch do Tatranskej Kotliny.
Súčasnosť.
Terajší západný koniec červenej značky je rázcestie na Tokárinách neďaleko obce Jalovec pri Liptovskom Mikuláši. Od nej chodník prechádza južnou stranou Zápaných Tatier do Podbanského a ďalej, južnými svahmi Vysokých Tatier. Východný koniec magistrály je pri Veľkom Bielom plese pod Kopským sedlom. Celková dĺžka Tatranskej magistrály je približne 72 km a celkový čas potrebný k jej zdolaniu je asi 20 hodín. Často sa ako magistrála uvádza len jej vysokotatranská časť od Podbanského. Tá sa od západotatranskej líši hlavne tým, že je vedená vyššie v horách s výraznejším prevýšením.
Sovietske Rusko

Sovietske Rusko () môže byť:
Kapellbrücke

Kapellbrücke alebo po slovensky Kaplnkový most je najstarší drevený most v Európe, ktorý slúžil aj ako mestské opevnenie a dnes je hlavnou pamätihodnosťou Luzernu. Bol postavený v roku 1333.
Poloha.
Luzern leží v centre Švajčiarska 70 km na východ od Bernu a možno sa tam dostať po diaľnici N2 alebo vlakom. Najbližšie letisko je v Zürichu vzdialenom 68 km.
Dejiny.
Mesto Luzern v mestskej jazykovej oblasti Švajčiarska leží v alpskej horskej oblasti na severozápadnom brehu Luzernského jazera. Zastrešený drevený most sa stal symbolom mesta. Postavili ho v roku 1333 a je najstarším mostom v Európe. Je dlhý 198 m a vedie uhlopriečne cez rieku. Na južnom konci je osemhranná zastrešená vodná veža; táto veža a most boli súčasťou mestského opevnenia. Vtedy veža slúžila aj ako väzenie, v ktorom bola mučiareň. Vo veži bola aj mestská pokladnica. V mostnom zastrešení sa nachádza 112 trojhranných obrazov pochádzajúcich zo začiatku 17. storočia. Začiatkom 19. storočia boli zreštaurované a predstavujú históriu mesta Luzernu a hrdinské činy obyvateľov z jeho okolia v boji o nezávislosť. Okrem toho sú tu ilustrácie zo života mestských svätcov Leodegara a Maurítia, vybavené aj vysvetľujúcimi textami.
O niečo ďalej na západ sa nachádza druhý most cez rieku Reuss, ktorý pochádza z roku 1407 a v 17. storočí bol vyzdobený pochmúrnymi obrazmi tanca smrti. 
Iné projekty.
zdroje: Divy sveta ISBN 80-551-0281-3
Waris Dirieová

Waris Dirie ( * 1965; , ) je modelka, spisovateľka, herečka a bojovníčka za ľudské práva pochádzajúca zo Somálska. Po ukončení modelingovej kariéry sa stala veľvyslankyňou OSN, svoju činnosť zameriava najmä na boj proti ženskej obriezke. Momentálne žije v Rakúsku. V roku 2010 navštívila aj Slovensko.
Život.
Waris Dirie sa narodila v meste Gaalkacyo v Somálsku neďaleko hraníc s Etiópiou v rodine kočovníkov.
Keď mala 13 rokov rozhodla sa utiecť od rodiny, aby sa vyhla sobášu so starým mužom. Istý čas bývala so svojou sestrou v Mogadiše, hlavnom meste Somálska. Potom odišla do Londýna, kde bývala a pracovala u svojich príbuzných, manžel matkinej sestry v tom čase pôsobil ako veľvyslanec vo Veľkej Británii. Po ich odchode z britských ostrovov sa Waris zamestnala v miestnom podniku McDonald’s, kde ju objavil fotograf Terence Donovan, ktorý jej ponúkol možnosť fotiť pre Pirelliho kalendár na rok 1987. To bol začiatok jej modelingovej kariéry, po tejto príležitosti pracovala pre svetoznáme značky ako Chanel, Levi Strauss &amp; Co., L'Oréal alebo Revlon.
V roku 1987 dostala vedľajšiu úlohu v bondovom filme "Dych života". Postupne sa začala objavovať na prehliadkových mólach v Londýne, Miláne, Paríži a New Yorku, pózovala pre módne časopisy Elle, Glamour a Vogue.
V roku 1995 natočila spoločnosť BBC o jej modelingovej kariére dokumentárny film "A Nomad in New York" (v doslovnom preklade "Nomádka v New Yorku"). V roku 1998 napísala svoju prvú knihu – autobiografický román s názvom "Púštny kvet", ktorý sa stal svetovým bestsellerom. Neskôr napísala aj ďalšie knihy – "Svitanie nad púšťou", "Letter To My Mother" ("List mojej matke") a "Deti púšte". V roku 2009 bol na námet knihy "Púštny kvet" nakrútený rovnomenný film, v hlavnej úlohe sa v ňom predstavila etiópska supermodelka Liya Kebede, ktorá stvárnila Waris Dirie. 
V roku 1997 sa Waris rozhodla ukončiť svoju modelingovú kariéru a začala sa plne venovať boji proti ženskému pohlavnému zmrzačeniu. V tom istom roku sa tiež stala mimoriadnou veľvyslankyňou OSN zameranou najmä na boj proti ženskej obriezke. 
Humanitárna činnosť a ocenenia.
Waris Dirie založila dve nadácie – v roku 2002 vo Viedni nadáciu "Waris Dirie Foundation", ktorej cieľom je informovať verejnosť o ženskej obriezke a tiež nadáciu "Desert Dawn", ktorá zbiera finančné prostriedky na stavbu škôl a nemocníc v jej rodnom Somálsku.
Za svoju humanitárnu prácu a knihy získala niekoľko ocenení:
Britsko-afganské vojny

Britsko-afganské vojny (iné názvy: anglo-afganské vojny, anglicko-afganské vojny, afganské vojny, afgansko-britské vojny, afgansko-anglické vojny) je súhrnné označenie pre tri koloniálne vojny Spojeného kráľovstva, ktorých cieľom bolo ovládnuť Afganistan, konkrétne:
Poézia Ulice

Poézia Ulice je prvý sólový album bratislavského rappera Bacila, člena hip-hopovej skupiny Drvivá Menšina. Album vyšiel 1. júla 2008 pod vydavateľstvom Odbery records s distribúciou od Sony BMG. O produkcie na albume sa postarali G-Bod, Deryck, Grimaso, Abe, Danosť a ako hostia sa predstavili Čistychov, DNA, Otecko, Biely, Supa (zo skupiny Moja Reč) a iní.
Prvé informácie o albume sa objavili na internete v marci 2008, neskôr sa na internete objavila skladba "V mojom meste", singel "Poézia Ulice" a skladba "Nesprávny ťah" sa objavila na výberovke "PreHlad 2008". Album nakoniec vyšiel 1. júla (v rovnaký deň ako albumy "LOVE (peňáze/láska)" od DNA a "Odbery" od rappera Sketu).
K skladbe "Nesprávny ťah" bol urobený videoklip, premiéru mal v novembri 2008.Réžiu mal na starosť Braňo Vincze a kameru Michal Hlucháň. Klip opisuje príbeh Bacilovho bratranca a jeho skúsenosti s drogami.
Michael (album)

Michael je prvý posmrtný album Michaela Jacksona, ktorý vyšiel 14. decembra 2010 vydavateľstvom Epic Records v spojení s MJ Estate. Po deviatich rokoch od vydania albumu Invincible (vyšiel v októbri 2001) je tu štúdiová platňa s novými nahrávkami. Album obsahuje 10 nových skladieb, ktoré Michael doteraz nevydal. Album je dôkazom toho že Kráľ Popu pracoval neustále v predstihu na novom albume. Fanúšikovia nemali vedomie o tom, že Michael písal a nahrával nové piesne všade, kde sa nachádzal, či už to bolo v New Jersey, kde pobudol u priateľa, až po štúdiá v Las Vegas a Los Angeles, kde pracoval s malou skupinou vybraných hudobníkov.
Obal albumu vytvoril maliar Kadir Nelson v roku 2009. Jeho olejomaľba znázorňuje najdôležitejšie momenty v živote speváka.
Skladby.
Pieseň Breaking News bola nahraná v New Jersey roku 2007 a dokončená krátko po Michaelovej smrti. Skladba hovorí o nevraživosti médií a ich túžbou po informáciách, ktoré Michaela ničili.
Naopak pieseň Hold My Hand je duet medzi Michaelom Jacksonom a Akonom nahravaný v roku 2007. Pieseň začína slovami: "This life don´t last forever, so tell me what we´re waiting for" (Tento život netrvá večne tak mi, povedz načo ešte čakáme).
Gmina Lipnica Wielka

Lipnica Wielka (Gmina Lipnica Wielka) je vidiecka gmina v Poľsku v Malopoľskom vojvodstve.
Má rozlohu 67,47 km² a žije tu 5 592 obyvateľov (2006), priemerná hustota zaľudnenia je 82,9 osôb/km².
Sídlom okresu, v ktorom sa obec nachádza, je mesto Nowy Targ.
Alpine Electronics

Alpine Electronics, Incorporated (transkripciou: "Arupain kabušiki gaiša") je výrobca automobilových náhradných dielov, autorádií a navigačných systémov. Ponúka širokú škálu výrobkov, vrátane multimediálnych jednotiek, zosilňovačov, reproduktorov, subwooferov a zariadení na spracovanie zvukového signálu.
Zoznam pražských pamiatok

Toto je zoznam kultúrnych pamiatok na území Prahy. Hrubo zvýraznené objekty sú "národnými kultúrnymi pamiatkami."
Horný Liptov

Horný Liptov je jeden z troch subregiónov Liptova. Tvorí východnú časť tohto regiónu a v podstate kopíruje bývalý obvod Liptovský Hrádok (r. 1960-1996) spoločne s obcami Štrba a Liptovská Teplička a katastrálnym územím Štrbské Pleso. V rokoch 1945-60 bol horný Liptov súčasťou vtedajšieho okresu Liptovský Hrádok, ktorý bol po r. 1996 včlenený do okresu Liptovský Mikuláš. Obce Štrba (s miestnymi časťami Tatranská Štrba a Štrbské Pleso) aj napriek tomu, že z historického hľadiska (ľudový kroj je hornoliptovského typu) prináležia k Liptovu, vždy boli súčasťou okresu Poprad a zároveň aj iného kraja (resp. VÚC). Celková rozloha: (z toho z okresu Liptovský Mikuláš a z okresu Poprad), počet obyvateľov (r. 2009): 29 552 (z toho 23 472 obyvateľov z okresu Liptovský Mikuláš a 6 080 obyvateľov z okresu Poprad).
Prirodzeným centrom subregiónu je mesto Liptovský Hrádok s mestskou časťou Dovalovo, okrem neho tu leží 18 vidieckych obcí - 16 je súčasťou okresu Liptovský Mikuláš a 2 súčasťou okresu Poprad. Západne od obcí Liptovský Ján, Uhorská Ves a Jamník leží subregión stredný Liptov, kým východne od Štrby a Liptovskej Tepličky región Spiš, konkrétne jeho subregión stredný Spiš. Najľudnatejšou vidieckou obcou je Štrba (3 760 obyvateľov), najmenej zaľudnenou je Vyšná Boca (105 obyvateľov). Najväčšie katastrálne územie zaberá obec Východná (), naopak najmenšie Uhorská Ves ().
Zoznam národných kultúrnych pamiatok Českej republiky

Zoznam národných kultúrnych pamiatok Českej republiky.
Bývalé národné kultúrne pamiatky.
Niektoré objekty o status národnej kultúrnej pamiatky prišli. Týka sa to najmä pamätných miest robotníckeho hnutia, pričom tieto stavby sú naďalej často chránené ako kultúrne pamiatky.
Praha
Austrálski domorodci

Austrálski domorodci (iné názvy pozri dole) sú pôvodní obyvatelia Austrálie pred príchodom Európanov a ich súčasní potomkovia. 
Názvy.
Slovenské synonymá sú: domorodí Austrálčania, praobyvatelia Austrálie, pôvodní obyvatelia Austrálie, aborigéni [resp. staršie aborigénovia] (Austrálie), aboriginci (Austrálie), Aborigináli, aborigines, zriedkavo: Aborigini/Aboriginovia, Protoaustrálčania/Praaustrálčania , nepresne: Austrálčania, zastarano: "austrálski černosi, Austrálci", ľudovo aj "Aborigénci, Aborigenci, Aboridžinci, (?)Aborigidi".
Anglické názvy sú: "Indigenous Australians", "Aborigines" alebo "Aboriginals". 
Termín "aborigines" (z lat. "ab origine" - od začiatku, pôvodne) sa v latinčine používal na označenie pôvodných obyvateľov Latia, nazývaných po slovensky Aborigini/Aboriginovia; prvýkrát sa spomína v diele básnika Lykofróna. Najneskôr od roku 1789 sa v angličtine začal používať v užšom zmysle na označenie pôvodných obyvateľov Austrálie, alebo v širšom zmysle na označenie pôvodných obyvateľov iných území. Používanie slova "Aborigenes" (anglické príd. meno znie aboriginal) alebo "Aboriginals" dostalo časom v Austrálii čiastočne negatívny podtón, preto sa od osemdesiatych rokov 20. storočia presadzuje opäť opisný výraz "indigenous Australians" (domorodí Austrálčania/austrálski domorodci) a podobne.
Charakteristika.
Antropologicky patria medzi australoidov, teda do oceánskej vetvy veľkej ekvatoriálnej rasy, a najbližší sú im Veddovia v Indii a na Srí Lanke. Do Austrálie pravdepodobne prišli asi pred 30-20 tisíc rokmi z južnej Indie a Srí Lanky cez ostrovy juhovýchodnej Ázie a cez juh Novej Guiney. Ich počet sa dnes odhaduje na 270 000, ale materinský jazyk z nich ovláda len 40 000 
osôb.
Aborigini

Aborigini alebo Aboriginovia môže byť v etnografii:
Austrálčania

Austrálčania môžu byť:
Copa Telmex 2010

Copa Telmex 2010 bol tenisový turnaj mužov, ktorý sa konal v dňoch od 15. do 21. februára 2010 na otvorených antukových dvorcoch v argentínskom meste Buenos Aires. Titul v dvojhre získal Španiel Juan Carlos Ferrero, ktorý vo finále porazil svojho krajana Davida Ferrera. Bol to jeho 14. titul v dvojhre na okruhu ATP. Titul vo štvorhre získali Argentínčania Sebastián Prieto a Horacio Zeballos, ktorí vo finále porazili nemecko-austrálsky pár Simon Greul, Peter Luczak. Pre S. Prieta to bol desiaty a pre H. Zeballosa prvý titul vo štvorhre na okruhu ATP. 
Víťazi.
Dvojhra mužov.
 Juan Carlos Ferrero vs. David Ferrer 5-7 6-4 6-3
Štvorhra mužov.
 Sebastián Prieto / Horacio Zeballos vs. Simon Greul / Peter Luczak 7-64, 6-3
Bartková (vrch)

Bartková () je hôľnatý vrch v Nízkych Tatrách. Leží nad Pohorelou, približne juhozápadne od Svitu. 
Poloha.
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Kráľova hoľa. Leží v Banskobystrickom kraji, v okrese Brezno a na katastrálnom území obce Pohorelá. Najbližšími sídlami sú južne situované obce Pohorelá a Vaľkovňa, severne sa nachádza Liptovská Teplička. Vrch je súčasťou Národného parku Nízke Tatry.
Opis.
Bartková leží v hlavnom hrebeni Kráľovohoľských Tatier, medzi Andrejcovou () a Orlovou (). Južným smerom susedí Skalka () a Ždiarna (), východným Orlová, Kráľova hoľa () a Dzurová (), severným Holica () a Panská hoľa () a západným je Ždiarskym sedlom oddelená Andrejcová a Veľká Vápenica (). Severné svahy masívu odvodňuje Ždiarsky potok do Čierneho Váhu, voda z južných odteká Kopanickým potokom do Hrona. Vrcholom vedie Cesta hrdinov SNP. Na severnej časti hole smrekový les vystupuje až do výšky , no v okolí vrcholu sú početné skalky a kamenné moria. 
Výhľady.
Hrebeň i vrcholovú časť pokrýva nízka hôľnatá vegetácia, umožňujúca nerušený kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Vysoké a Západné Tatry, Chočské a Kremnické vrchy, Poľanu, Veporské a Stolické vrchy, no tiež Horehronské podolie.
Ždiarske sedlo

Ždiarske sedlo () je sedlo v Nízkych Tatrách nad obcou Pohorelá. 
Oddeľuje masívy Andrejcovej () na západe a Bartkovej () na východe v Kráľovohoľskej časti pohoria a tvorí prechod cez hlavný hrebeň z Pohorelej a Liptovskej Tepličky. Vedie ním hranica medzi geomorfologickými časťami Priehyba (na západe) a Kráľova hoľa (na východe). 
Sedlom prechádza červeno značená Cesta hrdinov SNP. Na južnom svahu sa nachádza prameň vody.
Douglas DC-5

Douglas DC-5 je najmenej známe lietadlo zo slávnej série dopravných lietadiel DC. Bolo to dvojvrtuľové lietadlo určené pre kratšie cesty ako DC-3 alebo DC-4. Malo 16-22 sedadiel.
Technické údaje.
Údaje platí pre DC-5
Dizajn a vývoj.
DC Model 5 bol vyvinutý v roku 1938 ako osobné lietadlo s kapacitou 18 alebo 24 pasažierov. Obsahovalo inovatívne funkcie ako horné krídlo a trojkolesový podvozok, pomerne unikátna bola konfigurácia uľahčujúca vstup cestujúcich, naloženie a srvis motora.
Sedlo pod Svišťovkou

Sedlo pod Svišťovkou (, , ) je sedlo vo Vysokých Tatrách, ktoré sa nachádza v juhozápadnom hrebeni Veľkej Svišťovky a oddeľuje Veľkú Svišťovku () od Svišťového hrbu.
Sedlo pod Svišťovkou je jedným z dvoch plytkých trávnato-skalnatých sediel medzi Malým Kežmarským štítom a Veľkou Svišťovkou. Druhým z nich je Nižné Sedlo pod Svišťovkou položené o 7 metrov nižšie medzi Zlatým hrbom a Svišťovým hrbom. Tieto sedlá a štíty oddeľujú od seba stredné časti Huncovskej kotlinky a Dolinu Zeleného plesa, teda horné časti Huncovskej kotliny a Doliny Kežmarskej Bielej vody. Zo Sedla pod Svišťovkou do Doliny Zeleného plesa zostupuje Krajný Lendacký žľab, z Nižného Sedla pod Svišťovkou zase Zadný Lendacký žľab.
Cez Sedlo pod Svišťovkou prechádza červeno značená Tatranská magistrála, vedúca zo Skalnatej doliny a prechádza sedlom dolu cez Krajný Lendacký žľab a Lendackú úboč do Doliny Zeleného plesa. Sedlo pod Svišťovkou je najvyšším bodom na celej trase Tatranskej magistrály.
Fallout 3

Fallout 3 je počítačová hra typu RPG vydaná roku 2008 ako tretí diel série hier Fallout. Tvorcom hry je spoločnosť Bethesda Softworks a vydavateľom Zenimax.
Fallout 3 sa odohráva v roku 2277, 36 rokov po udalostiach z Fallout 2 a 200 rokov po nukleárnej apokalypse, ktorá zdevastovala svet. Hra vezme hráča do úlohy obyvateľa Vaultu 101, prístrešia k ochrane malého počtu ľudí počas nukleárneho spádu.
Po vydaní Fallout 3 dostal veľmi pozitívne ohlasy od kritikov a ocenenie Game of the Year; pozitívne ohlasy mal najmä otvorený koniec hry a flexibilný „character-leveling“ systém. NPD Group odhaduje, že Fallout 3 sa predalo cez 610 000 kópií počas prvého mesiaca od vydania v októbri 2008. Hra sa predávala lepšie ako predchádzajúca hra od Bethesda Softworks, , ktorej sa v prvom mesiaci predalo takmer 500 000 kusov.
Voľby do Federálneho zhromaždenia v Česko-Slovensku v roku 1992

Voľby do Federálneho zhromaždenia v Česko-Slovensku v roku 1992 sa konali v dňoch 5. – 6. júna 1992. Volilo sa do oboch komôr Federálneho zhromaždenia, do Snemovne ľudu aj do Snemovne národov. Súbežne sa konali aj voľby do parlamentov oboch republík – do Slovenskej národnej rady a Českej národnej rady.
Voľby do Snemovne ľudu Federálneho zhromaždenia.
Pri voľbe do Snemovne ľudu Federálneho zhromaždenia počet mandátov dostupných pre obe časti federácie zohľadňoval približne pomer obyvateľstva v českej a slovenskej časti republiky. V Česku sa volilo 99 poslancov, na Slovensku 51. Bol to posun o dve kreslá v prospech Slovenska oproti predošlým federálnym voľbám v roku 1990.
Voľby do Snemovne národov Federálneho zhromaždenia.
Do Snemovne národov Federálneho zhromaždenia volili obe časti federácie rovnaký počet poslancov, 75 zástupcov.
Horský hotel Poľana

Horský hotel Poľana () je horský hotel na južných svahoch Prednej Poľany (). Zariadenie s kedysi celoročnou prevádzkou sa nachádza v okrese Detva v chránenej krajinnej oblasti Poľana. Hotel je už niekoľko rokov zatvorený.
Služby.
Hotel začal fungovať v roku 1994 a ponúka ubytovanie pre 72 osôb v hotelovej a 40 osôb v turistickej časti. Poskytuje možnosti letnej i zimnej rekreácie, seminárov, školení a spoločenských akcií rôzneho charakteru. V zimnej sezóne sú pri hoteli k dispozícii 3 lyžiarske vleky, bežecké trate, požičovňa športových potrieb a ski servis.
Hotel je od leta 2012 v rekonštrukcii a mimo prevádzky, otvorený je len bufet.
Pod Ostrvou

Pod Ostrvou alebo aj Sedlo pod Ostrvou (; , ) je sedlo v centrálnej časti Tatier, medzi Ostrvou () a Tupou (). Cez sedlo vedie Tatranská magistrála, spájajúca Chatu pri Popradskom plese so Sliezskym domom. Nad sedlom je vrch Ostrva a v jej severozápadnej stene je špicatý skalný útvar, nazvaný Ihla v Ostrve. Tá je vyhľadávanou lokalitou horolezcov.
Názov.
Sedlo je pomenované podľa polohy pod Ostrvou. Názov je známy aj v nesprávnom tvare Osterva (podľa poľského "Osterwa") má ľudový pôvod. Pravdepodobne vrch autorovi názvu, pripomínal ostrvu - žŕdku na sušenie trávy.
Poloha.
Sedlo sa nachádza vo Vysokých Tatrách, v rázsoche, vybiehajúcej z Popradského Ľadového štítu v hlavnom hrebeni Vysokých Tatier. V Končistej sa hrebeň stáča juhozápadným smerom a oddeľuje tak severozápadne ležiacu Zlomiskovú a Mengusovskú dolinu a južne situovanú vetvu Štôlskej doliny. Severozápadne je pod sedlom Popradské pleso, odkiaľ voda odteká potokom Krupá, južne sa zvažujúce svahy odvodňuje potok veľký Šum. Sedlo patrí do Tatranského národného parku a vedie ním hranica národnej prírodnej rezervácie Mengusovská dolina a Štôlska dolina.
Sedlo i hrebeň patrí do katastra mesta Vysoké Tatry v okrese Poprad v Prešovskom kraji. 
Prístup.
Lokalita sa nachádza na území národných prírodných rezervácií a Tatranského národného parku, no vedie ním značená Tatranská magistrála.
Štôlska dolina

Štôlska dolina je malé údolie vo Vysokých Tatrách. Jej dno je tvorené skalnou suťou. Začína v Lúčnom sedle, otvára sa smerom na juh a hraničí:
Turistické trasy.
 červeno značená Tatranská magistrála z Popradského plesa cez Sedlo pod Ostrvou k Batizovskému plesu.
 žlto značená trasa z Vyšných Hágov vedúca Štôlskou dolinou do Batizovskej doliny ku Batizovskému plesu. Čas prechodu: 2:25 h, ↓ 1:55 h
Krúpova hoľa

Krúpova hoľa () je skalnatý vrch v hlavnom hrebeni Nízkych Tatier. Leží v ich najvyššej Ďumbierskej časti, nad Demänovskou Dolinou, približne severne od Brezna. 
Poloha.
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží na hranici Žilinského a Banskobystrického kraja, okresov Liptovský Mikuláš a Brezno a zasahuje na katastrálne územie obcí Demänovská Dolina, Liptovský Ján a Horná Lehota. Najbližším sídlom je severozápadne situovaná Demänovská Dolina, severným smerom leží Závažná Poruba a Liptovský Ján, východným Malužiná, Nižná a Vyšná Boca a južným smerom obce Mýto pod Ďumbierom, Bystrá a Horná Lehota. Masív patrí do Národného parku Nízke Tatry.
Opis.
Krúpova hoľa leží v hlavnom hrebeni medzi vrcholom Konské () na západe a Ďumbierom () na východe. Od vrchu Konské ho oddeľuje Demänovské sedlo (), od západného vrcholu Ďumbiera Krúpovo sedlo (asi ). Z vrcholu Krúpovej hole vybieha k severu významná rázsocha – bočný hrebeň s vrcholmi Prašivá (), Tanečnica () a Krakova hoľa (). Od Prašivej je tu vrchol oddelený nepomenovaným sukom () a bezmenným sedlom (okolo ). Severozápadné úbočia klesajú z vrcholu do Širokej doliny (pri pohľade z tejto doliny sa vrchol javí najvýraznejší). Severovýchodné úbočia prudko klesajú skalnatými zrazmi do ľadovcového Ďumbierskeho kotla v závere Bystrej doliny. Južné úbočia omnoho miernejšie klesajú do doliny Trangoška. Vrchol hory je budovaný žulami ďumbierskeho typu. 
Severným smerom sa nachádza Prašivá (), Tanečnica () a Krakova hoľa (), východným Ludárova hoľa (), Štiavnica () a Ďumbier (), južným Veľký Gápeľ (), Mesiačik () a Baba () a západným Pálenica (), Chopok (), Konské () a Konský grúň (). Severná časť hrebeňa patrí do povodia Váhu, kde vodu odvádza zo západnej časti riečka Demänovka a zo severovýchodnej potok Bystrá do Štiavnice, voda z južných svahov odteká potokom Bystrianka do rieky Hron. Vrchol traverzuje Cesta hrdinov SNP, no vedie ním značený chodník na Kráľov stôl i chodník z Demänovskej Doliny. V tejto časti je hustá sieť značených trás, ktoré sú vzájomne poprepájané. Prístup uľahčuje aj lanovka na blízky Chopok. Severovýchodná časť masívu je súčasťou národnej prírodnej rezervácie Ďumbier.
Výhľady.
Hôľnato skalnatý hrebeň i vrchol so značnou nadmorskou výškou umožňuje kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Oravskú Maguru i Beskydy, Malú Fatru, Vtáčnik, Kremnické vrchy, Štiavnické vrchy, Javorie, Poľanu a Veporské vrchy.
Turizmus.
Prístup.
Krúpova hoľa je významnou križovatkou turistických chodníkov v najvyššej časti horstva. Zároveň je jediným miestom, odkiaľ sa možno po významovej odbočke „vrchol“ dostať k najvyššiemu bodu pohoria - na Ďumbier. V zimnom období je Ďumbier prístupný aj priamo od Štefánikovej chaty.
Zaujímavosti.
V tesnej blízkosti Krúpovej hole sa narodil František Švantner - jeden zo spisovateľov, ktorí zavŕšili a dotvorili lyrizovaný prúd v slovenskej próze.
Antonio Cárdenas Guillén

Antonio Ezequiel Cárdenas Guillén (* 5. marec 1962, Matamoros, Tamaulipas, Mexiko - † 5. november 2010, Matamoros, Tamaulipas, Mexiko) známy aj ako "Tony Tormenta" bol popredný mexický obchodník s drogami a jeden z dvoch lídrov drogového kartelu "Gulf Cartel". Antonio bol bratom bývalého vodcu kartelu Osiela Cárdenasa Guilléna, ktorého zatkli v roku 2003 a o štyri roky neskôr ho mexické úrady vydali do USA, kde si vo väzení odpykáva 25-ročný trest.
Cárdenas bol zastrelený 5. novembra 2010 pri prestrelke s mexickou armádou v mexickom pohraničnom meste Matamoros. Okrem 48-ročného Cárdenasa boli zastrelení aj štyria príslušníci mexickej armády, dvaja členovia drogového gangu a novinár.
Súrodenci Jendruchovci

Súrodenci Jendruchovci je hudobná vokálna a inštrumentálna skupina deviatich súrodencov a ich rodičov, ktorá vznikla v januári 1994.